**Grozījuma Ministru kabineta 2010.gada 21.decembra noteikumos Nr.1157 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes darbiniekiem ar speciālajām dienesta pakāpēm aprēķina, piešķir un izmaksā izdienas pensijas” sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | *Euro* ieviešanas kārtības likuma 30.panta pirmā daļa un Ministra kabineta 2013. gada 29. maija rīkojums Nr.212 „Par tiesību aktu virzību saistībā ar *euro* ieviešanu Latvijā” 1.7. apakšpunktu. |
| 2.  | Pašreizējā situācija un problēmas | Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumu Ministru kabineta 2010.gada 21.decembra noteikumos Nr.1157 „Kārtība, kādā Iekšlietu ministrijas sistēmas iestāžu un Ieslodzījumu vietu pārvaldes darbiniekiem ar speciālajām dienesta pakāpēm aprēķina, piešķir un izmaksā izdienas pensijas” (turpmāk – MK noteikumi), kur ir paredzēts, ka Iekšlietu ministrijas sistēmas iestāde vai Ieslodzījumu vietu pārvalde 10 darba dienu laikā nosūta Valsts sociālās apdrošināšanas aģentūrai darba devēja izziņa par vidējo mēneša darba samaksu. Minētajā izziņā (MK noteikumu 2.pielikums) aprēķinātā vidējā mēneša darba samaksa pirms izdienas pensijas pieprasītāja atvaļināšanas no dienesta Iekšlietu ministrijas sistēmas iestādē vai Ieslodzījumu vietu pārvaldē ir norādīta latos un santīmos. Līdz ar to ir nepieciešams veikt grozījumu MK noteikumu 2.pielikumā, aizstājot tajā latus un santīmus ar *euro* un centiem. |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | MK noteikumu projekts paredz, ka darba devēja izsniegtajā izziņā aprēķinātā vidējā mēneša darba samaksa pirms izdienas pensijas pieprasītāja atvaļināšanas no dienesta Iekšlietu ministrijas sistēmas iestādē vai Ieslodzījumu vietu pārvaldē būs norādīta *euro* un centos. Grozījums sagatavots atbilstoši *Euro* ieviešanas kārtības likuma 30.panta otrajai daļai. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7.  | Cita informācija | Nav. |

Anotācijas II, III, IV, V, VI un VII sadaļa –projekts šīs jomas neskar.

Labklājības ministre I.Viņķele

28.06.2013 9:34

312

I.Upīte, 67021556

Inese.Upite@lm.gov.lv